ഐപിഎല് വാതുവെപ്പ്: മലയാളി അടക്കം 27 പേര് അറസ്റ്റില്, മുക്കാല് കോടിയോളം രൂപയും പിടിച്ചെടുത്തു ബംഗളൂരു: ഐപിഎല് വാതുവെപ്പുമായി ബന്ധപ്പെട്ട് ബംഗളൂരുവില് 27 പേര് അറസ്റ്റില്. 78 ലക്ഷം രൂപയും ഇവരില് നിന്ന് ബംഗളൂരു സെന്ട്രല് ക്രൈംബ്രാഞ്ച് കണ്ടെത്തിയിട്ടുണ്ട്. ഇവര്ക്കെതിരെ 20 കേസുകള് രജിസറ്റര് ചെയ്തു. അറസ്റ്റിലായവരില് മൂന്ന് മലയാളികളും ഉള്പ്പെടുന്നുണ്ട്. രഹസ്യ വിവരം ലഭിച്ചതിനെ തുടര്ന്ന് ഈ മാസം 12 ന് ക്രൈംബ്രാഞ്ച് ബംഗളൂരുവിലെ രാമമൂര്ത്തി നഗറില് റെയ്ഡ് നടത്തുകയും ഒരാള് പിടിയിലാവുകയും ചെയ്തിരുന്നു. ഇവരെ ചോദ്യം ചെയ്തതിനെ തുടര്ന്നാണ് സംഭവത്തിലുള്ള മറ്റുള്ളവരുടെ വിവരങ്ങള് ലഭിച്ചത്. അഞ്ച് ലക്ഷം രൂപയും അന്ന് കണ്ടെത്തിയിരുന്നു. അറസ്റ്റ് ചെയ്ത 27 പേരെയും ചോദ്യം ചെയ്തുവരികയാണ്. കഴിഞ്ഞ ദിവസം അവസാനിച്ച ഐപിഎല് മത്സരങ്ങളുമായി ബന്ധപ്പെട്ടാണ് വാതുവെപ്പ് നടന്നതെന്നും ഇതിനായി പ്രത്യേകം ഒരു മൊബൈല് ആപ്ലിക്കേഷനുണ്ടായിരുന്നുവെന്നും െ്രെകംബ്രാഞ്ച് അറിയിച്ചു. കഴിഞ്ഞ വര്ഷവും ആന്ധ്രാപ്രദേശിലെ കൃഷ്ണ ജില്ലയില് ഐ.പി.എല് വാതുവെപ്പ് നടത്തിയ 18 പേരെ പോലീസ് കസ്റ്റഡിയിലെടുത്തിരുന്നു. കൃഷ്ണ ജില്ലാ പൊലീസ് നടത്തിയ പരിശോധനയിലാണ് ഇവര് പിടിയിലായത്. ഇവരില് നിന്ന് 6.45 ലക്ഷം രൂപയും 17 മൊബൈല് ഫോണുകളും പിടിച്ചെടുത്തിരുന്നു.